สมเด็จพระบรมฯ พระราชทานพวงมาลาหน้าหีบศพ เจ้าของร้านถ่ายรูป จ.แพร่ 
สมเด็จพระบรมโอรสาธิราชฯ พระราชทานพวงมาลาวางหน้าหีบศพนายบุญเรือง ศรีตลานนท์ เจ้าของร้านถ่ายรูปที่เสียชีวิตถูกต้นไม้หักทับขณะซ้อมปั่นจักรยานบนถนน เพื่อเข้าร่วมกิจกรรมปั่นเพื่อแม่ที่ จ.แพร่   ,เมื่อเวลา 17.00 น. วันที่ 18 ส.ค. 58 สมเด็จพระบรมโอรสาธิราชฯ สยามมกุฎราชกุมาร ทรงพระกรุณาโปรดเกล้าฯ ให้นายศักดิ์ สมบุญโต ผู้ว่าราชการจังหวัดแพร่ เป็นผู้แทนพระองค์ อัญเชิญพวงมาลาพระราชทาน ไปวางหน้าหีบศพนายบุญเรือง ศรีตลานนท์ ณ วัดเทพสุนทรินทร์ ต.บ้านกลาง อ.สอง จ.แพร่ ซึ่งประสบอุบัติเหตุต้นไม้ล้มทับร่างขณะซ้อมปั่นจักรยานเมื่อเย็นวันที่ 15 สิงหาคม 2558 ยังความปลื้มปีติให้กับครอบครัวนายบุญเรือง ศรีตลานนท์ เป็นอย่างยิ่ง,สำหรับนายบุญเรือง ศรีตลานนท์ อายุ 58 ปี อยู่บ้านเลขที่ 44/1 หมู่ 7 ต.บ้านกลาง อ.สอง จ.แพร่ เป็นเจ้าของร้านถ่ายรูป ห้องภาพแสงตะวันในอำเภอสอง ได้ลงทะเบียน Bike for Mom ในลำดับที่ 298 ของ จ.แพร่ มีบุตร 3 คน เป็นชาย 2 คน หญิง 1 คน โดยวันเกิดเหตุคือวันที่ 15 สิงหาคม 2558 เวลาประมาณ 18.00 น. ผู้เสียชีวิตได้ซ้อมปั่นจักรยานร่วมกับนายคุณากร ศรีตลานนท์ อายุ 28 ปี ลูกชาย ซึ่งลงทะเบียน Bike for Mom ลำดับที่ 323,ขณะปั่นรถจักรยานจาก อ.ร้องกวาง มุ่งหน้ากลับ อ.สอง โดยมีนายคุณากรขี่ตามหลัง ช่วงเวลาดังกล่าวเกิดฝนตกหนักและมีพายุจนเกิดต้นไม้ล้มทับร่างและรถจักรยานของนายบุญเรืองซึ่งขี่มาพอดีจนทำให้เสียชีวิต ระหว่างกิโลเมตรที่ 11 ทางหลวงแผ่นดินหมายเลข 103 สายร้องกวาง-งาว หมู่ 2 ต.แดนชุมพล อ.สอง,ทั้งนี้ ศพนายบุญเรือง ศรีตลานนท์ จะมีการฌาปนกิจ ณ ฌาปนสถานบ้านกลาง ต.บ้านกลาง อ.สอง จ.แพร่ ในวันพฤหัสบดีที่ 20 สิงหาคม 2558.
สมเด็จพระบรมโอรสาธิราชฯ พระราชทานพวงมาลาวางหน้าหีบศพนายบุญเรือง ศรีตลานนท์ เจ้าของร้านถ่ายรูปที่เสียชีวิตถูกต้นไม้หักทับขณะซ้อมปั่นจักรยานบนถนน เพื่อเข้าร่วมกิจกรรมปั่นเพื่อแม่ที่จ.แพร่ 
สมเด็จพระบรมโอรสาธิราช ฯ,พระราชทานพวงมาลา,บุญเรือง ศรีตลานนท์,ต้นไม้หักทับ,ซ้อมปั่นจักรยาน,ปั่นเพื่อแม่,สอง,แพร่,ข่าว,ไทยรัฐออนไลน์,ข่าวทั่วไทย